In nomine sancte et individue Trinitatis. Ego Hugo, Dei gratia Autisiodorensis episcopus, notum volo fieri omnibus quod Manasses de Villa Mauri et uxor ejus Hermansendis, laudantibus filiis eorum Odone et Manasses, dederunt ecclesiae Pontiniaci quicquid habebant in territorio Challiaci. Qui etiam concesserunt memorate ecclesiae quicquid ipsa possessionis atque consuetudinis ad asiantias suas acquirere poterit de casamento eorum, et usuariam omnium nemorum suorum de Ota. Quod totum concessit Guido comes Barri et uxor ejus, in presentia nostra, die dispositionis eorum. Hujus rei testes sunt: Milo presbiter, Bovo Strabo de Villa Mauri, Odo de Chanloth et Girardus, frater ejus, Stephanus de Chanloth, Giraudus filius Odonis et Amalricus frater ejus, Garnerius Furans Canem de Sancto Florentino et Warmundus filius ejus, et Joscelinus Boschel.